ThirdGeneration CAW voorsien huisraad oor generasies | George Herald
ThirdGeneration CAW voorsien huisraad oor generasies
Thursday, 03 November 2016, 06:48
Die span voor, van links: Rochelle Els, Gerhard Hoepfner Junior (6), Gerhard Hoepfner, Dominique Benley en Werner van der Westhuizen. Agter: Anton Hoepfner, Jaap Lourens, Estelle Meyer, Adrie Liebenberg en Marius Louw. Foto: Michelle Pienaar
GEORGE SAKE NUUS - Wanneer George-inwoners op soek is na huisraad, is ThirdGeneration CAW altyd op die kortlys.
ThirdGeneration CAW meubelhandelaars in Yorkstraat beskik oor 'n wye verskeidenheid meubels, beddens, sitkamerstelle en kombuistoebehore, sowel as fenomenale klanktoerusting om van te kies.
Buiten hul dekoritems en matte verskaf die winkel deesdae ook topgehalte linne van That's Linen, teen groothandel pryse.
Reeds 53 jaar deel van die dorp, vier ThirdGeneration CAW volgende jaar hul tiende bestaansjaar onder dié "nuwe" naam.
Diegene wat langer as 'n dekade in George woon sal die winkel onthou as CAW Meubileerders, soos dit destyds bekend gestaan het. Die broers Gerhard en Anton Hoepfner is die huidige eienaars, en die derde generasie van hul familie wat hier besigheid doen. Hul oupa, Jas Hoepfner, het CAW Meubileerders in 1963 in die einste gebou gevestig.
Volgens Gerhard en Anton het hulle vandag nog klante wat destyds by hul oupa kom besigheid doen het. "Alhoewel 'n halwe eeu baie veranderinge meebring bly sekere dinge dieselfde. Hier sal jy altyd die regte prys betaal vir gehalte produkte," sê die broers. "Dankie aan almal se ondersteuning die afgelope tien jaar."
Danksy ThirdGeneration CAW se veelsydige aanbieding kan beide jou patio en huis 'n heel nuwe vorm aanneem.
Met handelsname soos Bosch, Whirlpool, Smeg, Defy, Samsung en Yamaha kan die koper 'n deurdagte keuse maak na hul smaak. ThirdGeneration CAW se splinternuwe webblad sal einde November toeganklik wees, wat besoekers die geleentheid sal gee om op datum te bly met hul nuutste aanbiedinge en winskopies.
Die winkel is oop van Maandae tot Vrydae van 08:00 tot 17:30, Saterdae en openbare vakansiedae van 08:00 tot 13:00. Vir meer inligting kontak hulle by 044 873 4774.
Read more about: thirdgeneration george besigheid sakenuus
Posted on: 06:48 Thu, 03 November 2016